Pisang kaki

Pisang kaki (Jawi: ڤيسڠ کاکي) dengan nama lainnya kesmak atau kesemak ialah sejenis spesies tumbuhan berbuah dalam genus Diospyros dalam famili kayu hitam (Ebenaceae). Perkataan Diospyros dalam bahasa Yunani Kuno bererti "buah dewa". Umumnya, buah pisang kaki adalah ringan, berwanra jingga kekuningan atau jingga kemerahan, dan berdiamter 1.5 hingga 9 cm (0.5 hingga 4 in), dan berbentuk sfera, buah oak, atau labu. Lazimnya, buah yang dipetik mengekalkan sepalnya, tetapi menjadi lebih mudah ditanggalkan setelah cukup masak. Buahnya kaya dengan glukosa, dengan profil protein yang seimbang, serta memiliki pelbagai kegunaan perubatan dan kimia. Walaupun pisang kaki tidak dianggap sebagai "beri biasa", namun ia sebenarnya merupakan sejenis "beri sebenar".

Nama "pisang kaki" berasal dari perkataan  dalam bahasa Jepun.

Di pasaraya Australia, buah ini dikenali sebagai Fuyu Fruit.

Spesies terpilih
Pisang Kaki Hitam (Diospyros digyna): berasal dari Mexico. Buahnya berkulit hijau, berisi putih tetapi bertukar hitam apabila masak.
Buah mentega/buah lemak/bisbul (Diospyros discolor): berasal dari Filipina dan China. Buahnya berwarna merah apabila masak.
Pisang Kaki Jepun (Diospyros kaki): berasal dari China; penanamannya tersebar ke seluruh dunia dan terbahagi kepada pelbagai baka, cth: 'Hachiya' di Jepun; 'Sharon Fruit' di Israel yang cepat dimasakkan melalui kimia.
Khormaloo (Diospyros lotus): berasal dari Asia Barat Daya dan Eropah Tenggara. Nama "Khormaloo" dalam bahasa Parsi ialah gabungan perkataan untuk "kurma" dan "plum".
Pisang Kaki Amerika (Diospyros virginiana): berasal dari Amerika Syarikat. Lebih kaya dengan khasiat seperti vitamin C dan kalsium berbanding Pisang Kaki Jepun.

Rujukan

Beri
Diospyros
Ebenaceae
Tumbuhan perubatan
Buah